Neuvoston asetus (EY) N:o 858/94, annettu 12 päivänä huhtikuuta 1994, tonnikalaa (Thunnus thynnus) koskevan yhteisön tilastointijärjestelmän perustamisesta



Virallinen lehti nro L 099 , 19/04/1994 s. 0001 - 0004

Suomenk. erityispainos Alue 4 Nide 6 s. 0051

Ruotsink. erityispainos Alue 4 Nide 6 s. 0051



NEUVOSTON ASETUS (EY) N:o 858/94, annettu 12 päivänä huhtikuuta 1994, tonnikalaa (Thunnus thynnus) koskevan yhteisön tilastointijärjestelmän perustamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että olisi tärkeää soveltaa asianmukaista politiikkaa Atlantin valtameren vesialueiden ja siihen välittömästi liittyvien vesialueiden tonnikalojen hoitoon ja suojeluun; 21 päivänä maaliskuuta 1969 voimaantullut kansainvälinen yleissopimus Atlantin tonnikalojen suojelusta, jäljempänä "ICCAT-yleissopimus", muodostaa sopivat kansainväliset puitteet tämän politiikan tavoittelemiseksi, neuvoston päätöksellä 86/238/ETY() yhteisö on hyväksynyt liittymisensä ICCAT- yleissopimukseen, sellaisena kuin se on muutettuna yleissopimuksen sopimuspuolina olevien valtioiden täysivaltaisten edustajien konferenssin päätösasiakirjaan liitetyllä Pariisissa 10 päivänä heinäkuuta 1984 allekirjoitetulla pöytäkirjalla; ennen ratifiointimenettelyjen päättymistä yhteisö osallistuu ICCAT:n työhön tarkkailijana, tonnikalakannan sääntelytoimenpiteiden osalta ICCAT on Madridissa 8 13 päivänä marraskuuta 1992 pidetyssä kahdeksannessa ylimääräisessä kokouksessaan antanut päätöslauselman, jonka tarkoituksena on tehdä tilastointiasiakirjojen esittäminen pakolliseksi tuotaessa tonnikalaa jonkin sopimuspuolen alueelle; päätöslauselmassa määrätään, että saalisaluksen lippuvaltion on laadittava kyseinen asiakirja, tällä hetkellä ICCAT-yleissopimuksen sopimuspuolina olevat yhteisön jäsenvaltiot ovat velvollisia noudattamaan ja soveltamaan ICCAT:n päätöslauselmia; sisämarkkinoiden hyvän toimivuuden ja kyseisen päätöslauselman koko yhteisön alueella yhdenmukaisen soveltamisen takaamiseksi on tarpeen antaa yhteisön säännöt asiasta, yhteisön säännöissä olisi säädettävä eräiden saaliisiin liittyvien tietojen kirjaamisesta ja eräitä tietoja sisältävien tilastointiasiakirjojen esittämisestä; asianmukaisten toimijoiden olisi laadittava kyseinen asiakirja, joka olisi esitettävä ja tarkastettava laskettaessa tonnikalaa vapaaseen liikkeeseen yhteisön tullialueella, yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93() ja erityisesti sen 31 artiklassa annetaan säännökset yhteisen kalastuspolitiikan mukaisesti toteutettujen yhteisön toimenpiteiden rikkomisen rangaistusseuraamuksista, ja kyseisen järjestelmän avulla saadut tilastotiedot olisi toimitettava komissiolle siirrettäväksi ICCAT:lle, ON ANTANUT TÄMÄN ASETUKSEN: 1 artikla Tässä asetuksessa vahvistettujen tilastointisääntöjen soveltamisalaan kuuluvat: - tonnikalan (Thunnus thynnus) pyynti yhteisön aluksella tai yhteisön tuottajan toimesta, - CN-koodeihin 0302 39 ja 0303 49 kuuluvan ja kolmansista maista lähtöisin olevan tonnikalan (Thunnus thynnus) laskeminen vapaaseen liikkeeseen (mukaan lukien lastin suoraan purkaminen) yhteisössä. 2 artikla 1. Kaikki yhteisön aluksen kalastamat tai yhteisön tuottajan pyytämät tonnikalamäärät on kirjattava tilastointia varten. 2. Asianomaiset jäsenvaltiot vahvistavat yksityiskohtaiset säännöt 1 kohdassa tarkoitetulle kirjaamiselle, johon on sisällyttävä seuraavat tiedot: - aluksen nimi tai, jos pyyntiä ei ole suoritettu aluksella, tuottajan nimi, - pyyntipaikka: Itä-Atlantti, Länsi-Atlantti (liitteessä II olevan 1 kohdan osoittaman maantieteellisen jaon mukaan), Välimeri, muut, - käytetty pyydystyyppi määriteltynä liitteessä II olevan 3 kohdan koodin mukaisesti, - määrä (elopaino tonneina, jätteet mukaan lukien), - aluksen päällikön tai varustajan tai, jos pyyntiä ei ole suoritettu aluksella, tuottajan allekirjoitus. 3 artikla 1. Kaikki kolmansista maista lähtöisin olevat yhteisön markkinoilla vapaaseen liikkeeseen laskettavat (mukaan lukien lastin suoraan purkaminen) tonnikalamäärät on varustettava liitteessä I olevalla tilastointiasiakirjalla. 2. Tilastointiasiakirjan täyttää ja allekirjoittaa asianomaisten osapuolten puolesta asianmukainen toimija, joka vastaa siinä annetuista tiedoista. Asiakirjan vahvistaa tonnikalan pyytäneen aluksen lippuvaltion tai, jos pyyntiä ei ole suoritettu aluksella, sen maan, jonka aluevesillä pyynti on tapahtunut, valtuuttama virkailija. Kuitenkin liitteessä II olevassa 2 kohdassa lueteltujen kolmansien maiden osalta vahvistamisen voi suorittaa tätä tarkoitusta varten tunnustettu laitos, esimerkiksi kauppakamari. 3. Tilastointiasiakirja annetaan sen jäsenvaltion, jossa tuote lasketaan vapaaseen liikkeeseen, toimivaltaisille viranomaisille. 4 artikla Sovelletaan asetuksen (ETY) N:o 2847/93 31 artiklan 1, 2 ja 3 kohdan säännöksiä, jos 2 ja 3 artiklassa säädettyjä toimenpiteitä ei noudateta. 5 artikla 1. Jäsenvaltiot ilmoittavat komissiolle elokuun loppuun mennessä ensimmäisen puolivuotiskauden ja helmikuun loppuun mennessä toisen puolivuotiskauden osalta seuraavat tiedot: - yhteisön alusten kalastamat tai yhteisön tuottajan pyytämät puolivuosittaiset tonnikalamäärät eriteltyinä pyyntipaikan ja käytetyn pyydystyypin mukaan, - jäsenvaltion alueella vapaaseen liikkeeseen lasketun (mukaan lukien lastin suoraan purkaminen) tonnikalan puolivuosittaiset eri kaupallisten esitystapojen määrät eriteltyinä kolmansien alkuperämaiden, pyyntipaikan ja käytetyn pyydystyypin mukaan. 2. Komissio siirtää 1 kohdassa tarkoitetut tiedot ICCAT:lle. 6 artikla Tämä asetus tulee voimaan 1 päivänä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 12 päivänä huhtikuuta 1994. Neuvoston puolesta Puheenjohtaja F. CONSTANTINOU () EYVL N:o C 174, 25.6.1993, s. 11 () EYVL N:o C 268, 4.10.1993, s. 191 () EYVL N:o L 162, 18.6.1986, s. 33 () EYVL N:o L 261, 20.10.1993, s. 1 LIITE I >KAAVION ALKU> >KAAVION LOOPU> LIITE II 1. ICCAT:n tunnustama Atlantin maantieteellinen jako tonnikalan (Thunnus thynnus) pyyntiä varten > VIITTAUS FILMIIN> 2. ICCAT:n tunnustamat kolmannet maat, joiden tilastointiasiakirjan voi vahvistaa sitä tarkoitusta varten tunnustettu laitos, esimerkiksi kauppakamari Amerikan yhdysvallat, Angola, Benin, Brasilia, Etelä-Afrikka, Gabon, Ghana, Guinea-Bissau, Japani, Kanada, Kap Verde, Korea, Marokko, Norsunluurannikko, Päiväntasaajan Guinea, São Tomé ja Príncipe, Uruguay, Venezuela, Venäjä 3. Pyydystyyppien koodit >TAULUKON PAIKKA>